Komission direktiivi 92/99/ETY, annettu 17 päivänä marraskuuta 1992, rehujen lisäaineista annetun neuvoston direktiivin 70/524/ETY liitteiden muuttamisesta



Virallinen lehti nro L 350 , 01/12/1992 s. 0083 - 0084

Suomenk. erityispainos Alue 3 Nide 46 s. 0049

Ruotsink. erityispainos Alue 3 Nide 46 s. 0049



KOMISSION DIREKTIIVI 92/99/ETY, annettu 17 päivänä marraskuuta 1992, rehujen lisäaineista annetun neuvoston direktiivin 70/524/ETY liitteiden muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(), sellaisena kuin se on viimeksi muutettuna komission direktiivillä 92/64/ETY(), ja erityisesti sen 7 artiklan, sekä katsoo, että direktiivissä 70/524/ETY säädetään, että liitteiden sisältö on säännöllisesti mukautettava tieteen ja tekniikan tietämyksen kehitykseen; liitteistä on tehty koonnelma komission direktiivillä 91/248/ETY(), liitteessä II lueteltujen ja tästä syystä kansallisella tasolla sallittujen lisäaineiden tutkimusta ei ole saatu päätökseen; tämän vuoksi näiden aineiden hyväksymisen määräaikaa olisi pidennettävä määrätyksi ajanjaksoksi, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/524/ETY liite II tämän direktiivin liitteen mukaisesti. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä marraskuuta 1992. Komission puolesta Ray MAC SHARRY Komission jäsen ()()() () EYVL N:o L 270, 14.12.1970, s. 1 () EYVL N:o L 221, 6.8.1992, s. 51 () EYVL N:o L 124, 18.5.1991, s. 1 LIITE 1 A osassa "Antibiootit": 1.1 korvataan kohdan N:o 22 "Avoparsiini" sarakkeessa "Määräaika" oleva päivämäärä "30.11.1992": P päivämäärällä "7.4.1993" eläinryhmän "Karitsat märehtimisen alkamisesta alkaen laiduntavia karitsoita lukuun ottamatta" osalta P ja P päivämäärällä "30.11.1993" eläinryhmän "Lypsylehmät" osalta; 1.2 korvataan kohdan N:o 28 "Avilamysiini" sarakkeessa "Määräaika" oleva päivämäärä "30.11.1992": P päivämäärällä "30.3.1993" eläinryhmien "Porsaat" ja "Siat" osalta P ja P päivämäärällä "30.11.1993" eläinryhmän "Broilerit" osalta; 1.3 korvataan kohdan N:o 29 "Efrotamysiini" sarakkeessa "Määräaika" oleva päivämäärä kussakin tapauksessa "30.11.1992" päivämäärällä "30.11.1993" eläinryhmien "Porsaat" ja "Siat" osalta. 2 D osassa "Kokkidiostaatit ja muut lääkeaineet": 2.1 korvataan kohdassa N:o 21 "Maduramisiiniammonium" oleva päivämäärä "30.11.1992" päivämäärällä "30.3.1993"; 2.2 korvataan N:o 22 "Robenidiini", N:o 23 "Narasiini/Nikarbatsiini" ja N:o 24 "Diklatsuriili" oleva päivämäärä kussakin tapauksessa "30.11.1992" päivämäärällä "30.11.1993". 3 Korvataan L osan "Kantaja-aineet, paakkuuntumisenestoaineet ja sakeuttamisaineet" kohdan N:o 1 "Kalsiumaluminaatti, synteettinen" sarakkeessa "Määräaika" oleva päivämäärä "30.11.1992" päivämäärällä "30.3.1993" eläinryhmien "Siipikarja, kaniinit ja siat" osalta.